Egbert interjú |
Egyik este a buszon zötykölődve a fülembe csavart MP4-en megszólalt egy általam jó ideje nem hallott szám: Egbert Haasten-je. Maradandó élménye lehetek még ma is a mellettem ülő néninek, lévén először felkiáltottam, hogy "Hú, b...", majd utána szeletelő-permetező mozdulatokkal álltam neki egyszemélyes, spontán afteremnek a buszon, miközben szemeim előtt az idei Hyperspace-es élmények sejlettek fel. Ekkor gondoltam egy merészet, interjút fogok kérni Egberttől. Nem is kellett sokáig győzködni, készségesen állt a kérdések elébe és a TECHNO.HU olvasóinak, rendelkezésére.
Először is köszönöm, hogy időt szakítottál ránk! Mi újság veled mostanában, hogy sikerült a legutóbbi fellépésed? Ahogy tudom, nemrég épp a napokban ért véget a 2011-es Amsterdam Dance Event (ADE). Milyen volt?
Hatalmas buli volt az ADE, remekül sikerült, remek emberekkel találkoztam, és óriási koncert volt a Loveland beltéri változata is, amire hónapokkal azelőtt elkeltek már a jegyek, akkora party volt. Szóval köszönöm, jól vagyok.
Hogy telt a nyarad? Magyarországnak még mindig nem sikerült kihevernie a Hyperspace-en adott szettedet, és az még csak a 2011-es nyár kezdete volt. Sokat dolgoztál?
Rengeteget dolgoztam új számokon, remixeken és az albumomon. Mindemellett egy nehéz időszak is van mögöttem, mivel nemrég fejeztem be a művészeti akadémiát, ahova jártam. De sikerült és ezt is sikerült letudnom - és nagyon örülök neki! (Nevet.)
Milyen zenéken nőttél fel? Azért kérdezem ezt, mert pont ugyanabba a korosztályba tartozol, amelyikbe én, mostanra viszont te a 21. század egyik legnépszerűbb techno dj-jévé nőtted ki magad.
Anyum azt mondta, hogy csecsemőként mindenre hallgattam, amivel hangot lehetett adni. Később pedig mindenféle stílust, a Foo Fighters-től egészen az Underworld-ig. Ezen kívül pedig elkezdtem megismerkedni és megszeretni az ambient hangzású zenéket, az olyanokét, mint Murcof, vagy Pete Namlook.
Hallgatsz másfajta zenét is? Például milyen zenét hallgatsz, amikor mondjuk pihenni szeretnél egy kicsit. Vagy mondhatjuk, hogy a technó az életed?
A kocsimban már egy pár hete James Blake albumát hallgatom, pompás egy album. Persze igyekszem minél több stílust és előadót megismerni, amikből persze a hangulatomtól függően válogatok.
Hol szoktál elsősorban zenét írni? Van esetleg valami speckó helyed, ahová dolgozni menekülsz? Milyen felszerelést, szoftvereket használsz?
Van egy remekül szigetelt stúdióm, ahol 100%-ban magamra koncentráltatok, ott szoktam a zenéimet is írni. Mindezeket egy elég egyszerű felszereléssel készítem: iMac-kel, Midi billentyűzettel és a nagy Genelic hangszórókkal. DAW-szoftverek közül pedig a Fruityloops-ot használom.
Mi az ami inspirál, amikor zenét írsz?
Minden. Érzések, gondolatok, emlékek, tényleg minden.
Az egyik legnagyobb nevű kiadóval szerződtél le és mostanra már a techno szcéna legnevesebb dj-ivel játszol együtt. Hogy érzed magad ettől?
Egy rohadt nagy mázlistának! (Nevet.)
Mit gondolsz, miért van az, hogy a holland elektronikus zene ennyire erős és népszerű?
Azt hiszem, hogy ez egy kombináció eredménye, mégpedig a maximalista hollandoké egy jól fejlett Hollandiában.
Mit gondolsz a modern elektronikus zenéről, főleg a techno-ról? Látsz valamilyen tendenciát, hogy mégis hová fejlődik mindez?
Azt hiszem, hogy a hangrendszerek egyre csak jobbak lesznek, éppen ezért pedig mi, mint "producerek" még mélyebbé tehetjük a zenénket.
Melyik fellépésed volt számodra a legemlékezetesebb és miért?
A németországi Sonne Mond Sterne nagyon súlyos volt, folyamatosan esett az eső, de ennek ellenére az aréna tömve volt és mindenki őrült módjára bulizott. A madridi Klubbersday szintén egy különleges buli volt, hiszen ez volt az első stadion-koncertem. És persze a Hyperspace... Mindenkiből hihetetlen energia áradt, egyszerűen elképesztő volt (és ezt más interjúkban is mindig elmondom, higgy nekem) ;)
Érzed a fellépéseid előtt, hogy mire számíthatsz? Úgy értem, sejted-e, hogy mire számít tőled a helyi közönség? Hogyan készülsz a koncertjeidre?
Leginkább megnézem, hogy mely számok azok, amelyek passzolnak az adott térség vagy ország ízléséhez. Például azt tudom, hogy Németországban sokkal inkább a dark-os, deep hangzásokat kedvelik, mint Hollandiában, vagy Belgiumban. Egy nagy téren adott koncert pedig szintén más hangzást igényel.
Van valamilyen babonád, vagy kabbalád, amit mindenképp magaddal viszel a fellépéseidre?
Igen, kizárólag fehér, rövid ujjú pólót vagyok hajlandó viselni a fellépéseim alatt! (Nevet.)
Hogyan emlékszem vissza Magyarországra?
Szeretem Magyarországot, az ott adott koncert őrület volt, az egyik legvadabb tömeggel, amelyet valaha is láttam. Másnap pedig isteni volt a termálfürdő. Egyszóval imádom!
Van kedvenc ételed? Láttam a Facebook-oldaladon közzétett fotódat, a magyarországi látogatásodkor
A könnyebb ételeket szeretem, úgy mint a carrpaccio, vagy tészta (szeretem az előételeket). De legjobban a szusit! (Nevet.)
Utolsó kérdésként: mit üzensz a rajongóidnak az TECHNO.HU-ra?
Srácok, köszönöm a legenergikusabb közönséget, amit valaha láttam, soha nem fogom elfelejteni a Hyperspace-en szerzett élményt.
Köszönöm az interjút és bátran mondhatom, hogy rengetegen várjuk a legközelebbi koncertedet!